**PRIJEDLOG**

****

**REPUBLIKA HRVATSKA**

ZADARSKA ŽUPANIJA

**Opis: privlaka grb**OPĆINA PRIVLAKA

Ivana Pavla II, 46.

23233 PRIVLAKA

KLASA: 810-01/20-01/

URBROJ: 2198/28-02-20-1

Privlaka, 24. kolovoza 2020. godine

Na temelju članka 17. stavka 1. podstavka 4. Zakona o sustavu civilne zaštite („Narodne novine“ broj 82/15, 118/18, 31/20), a sukladno Odluci o donošenju Procijene rizika od velikih nesreća za Općinu Privlaka (KLASA: 810-01/18-01/02, URBROJ: 2198/28-01-18-1, od 05. ožujka 2018.g.) Općinsko vijeće Općine Privlaka na svojoj 30. sjednici održanoj dana 24. kolovoza 2020.g. donosi

**ODLUKU**

**o osnivanju postrojbi civilne zaštite opće namjene**

**Općine Privlaka**

**Članak 1.**

Ovom se odlukom sukladno Procjeni rizika od velikih nesreća za Općinu Privlaka, donesene na Općinskom Vijeću dana 05. ožujka 2018.godine, osniva postrojba civilne zaštite opće namjene Općine Privlaka.

**Članak 2.**

Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

**Članak 3.**

Jedinstveni upravni odjel Općine Privlaka provodi odabir kandidata i raspored u postrojbu civilne zaštite opće namjene uz prethodno odobrenje nadležnog odsjeka za poslove obrane.

**Članka 4.**

Postrojba civilne zaštite opće namjene Općine Privlaka, sukladno članku 6. Uredbe o sustavu i strukturi postrojbi civilne zaštite („Narodne novine“, broj 27/17), sastoji se od upravljačke skupine i operativne skupine.

Upravljačka skupina sastoji se od dva pripadnika, a svaka operativna skupina sastoji se od četiri (4) pripadnika. Svaka operativna skupina ima svog voditelja.

**Članak 5.**

Postrojba civilne zaštite opće namjene Općine Privlaka postupa sukladno operativnom postupovniku koji donosi načelnik Stožera civilne zaštite Općine Privlaka.

**Članak 6.**

Evidencija pripadnika postrojbi civilne zaštite Općine Privlaka, vodi Jedinstveni upravni odjel Općine Privlaka.

**Članak 7.**

Sredstva potrebna za ustrojavanje, opremanje, osposobljavanje i djelovanje Postrojbe civilne zaštite opće namjene osiguravaju se u proračunu Općine Privlaka.

**Članak 8.**

Stupanjem na snagu ove Odluke prestaje važiti Odluka o osnivanju postrojbe civilne zaštite opće namjene Općine Privlaka, KLASA: 810-01/14-01/06, URBROJ: 2198/28-02-14-2, od 03. listopada 2014. godine.

**Članak 9.**

Ova odluka stupa na snagu osam dana od objave u „Službenom glasniku Zadarske županije“ i na web stranicama Općine Privlaka.

OPĆINA PRIVLAKA

PREDSJEDNIK OPĆINSKOG VIJEĆA

Nikica Begonja